Szabó Magda : *Hinni*

Hinni szeretnék a kimondott szóban,

Hinni az emlékekben, egy régi fotóban.

Hinni szeretnék egy darabka kőben,

Egy száraz faágban, vagy épp zöldelőben.

Hinni szeretnék a könyv betűiben,

A madarak dalában, a tiszta levegőben.

Hinni a szóban, a segítő kézben,

Hinni szeretném, hogy van miben hinnem...

Sziasztok!

Bizonyára már bennetek is megfogalmazódott az a vágy, hogy bízhassatok a benneteket körülvevő világban, s ne érjenek bennetek csalódások.

Ez a rövidke vers is ezt a mindannyiunkban élő mély vágyat fogalmazza meg.

Nézzük meg közelebbről!

* A „hinni szeretnék”/”hinni szeretném” kifejezés többször is előfordul a versben. Milyen érzésről árulkodik ez a szókapcsolat?
* A„ szó”, a „kimondott szó” életünk mely területére vonatkozik?
* A „száraz, illetve „zöldelő” faág minek lehetnek metaforái?
* Mit jelent számotokra hinni a „madárdalban” és a „tiszta levegőben”?
* A felsorolt dolgok közül ti miben hisztek vagy szeretnétek hinni?
* Szerintetek fontos, hogy az ember valamiben higgyen?